Tolong jelaskan mengenai Jeografia dari Aragaun dalam bahasa tetun

Tolu unidade fiziográfiku bele naketak: Fohor-Pirenéus, foho-leet Ebru nian no Sistema foho-oan Ibériku.

’’Fohor-Pirenéus aragonés’’ korresponde bá Fohor-Pirenéus sentrál; Sira nia karaterístika importánsia sektor aksiál nian no, portantu, banda kloot materiál paleozoiku nian ho forma krukut no fatuk metamorfiku nian. Foho liu aas hela iha ne’e: Balaitús ka Tutun Mouru nian (‘’Pico del Moro’’) (3.151 m), Viñamala (3.303 m), Foho Nalakon (‘’Monte Perdido’’) (3.355 m) no Aneto (3.404). Foho-feet lonjitudinál, iha ne’ebé foho-feet Jaca nian naforma no tuir hosi kanál Berdún nian, haketak sektor aksiál ne’e Fohor-Prepirenéus nian. Fohor-Prepirineus, nadezenvolupa tebetebes, nakonstitui ho materiál tersiáriu, espesialmente kalkareu ho interkalasaun margozu. Elevasoens ruma sobresai hanesan Peña. Loarre, Caballera, Gabardiella, Guara, etc...

Foho-leet Ebru nian, entre Fohor-Pirenéus no Sistema Ibériku, ho dispozisaun simétriku hosi sorin ba sorin eixu sentrál nian, mota Ebru. Iha ida-idak sorin sistema terrasus kuaternáriu nian tahu nian no seixu naeskalona ne’ebé tutan ho ain foho nian nakonstitui hosi materiál detrítiku sira natau hosi mota sira basia nian Ebru nian. Konjuntu ne’e material kuaternáriu sira nian, ne’ebé taka, iha balun, tersiárius posteosénikus (konglomeradus iha ninin no iha marjens, jesus no masin sira iha laran), tomak, postorojéniku.

Sistema Ibériku iha balun meridionál liután Aragaun nian. Tutun ruma sira ultrapasa metru 2000, hanesan Moncayo (metru 2.313) no Peñarroya (metru 2.019). Fatin ne’e iha formas nafó hosi dobras no hosi fallas iha kuarzitas leten, granitus no kalkárias toos, retokes ki’ik orijinadu hosi glasiares kuaternáriu.

Mota pirenaiku sira, kaudalozu liután no ho enxentes iha époka derretimentu nian neve nian, iha dezakordu ho importante menus no rejime torrensiál nian Fohor-Prepirenéus sira nian no kordilleira Ibérika nian. Mota Ebru koletor boot sistema hotu ne’e nian. Kaudal klaran Ebru nian iha Saragosa metru kúbiku 243,9 hosi segundu, maibé iha enxentes maka’as hori Outubru ba Marsu.